14.6.2013 Jurnalul Oficial al Uniunii Europene L 162/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 10 iunie 2013 de stabilire a poziției Uniunii Europene în cadrul Consiliului TRIPS al Organizaţiei Mondiale a Comerțului privind cererea de prelungire a perioadei de tranziție în temeiul articolului 66 alineatul (1) din Acordul TRIPS pentru ţările membre cel mai puțin dezvoltate (2013/285|UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4) şi articolul 218 alineatul (9), având în vedere propunerea Comisiei Europene, întrucât: (1) La 5 noiembrie 2012, Haiti, în numele grupului ţărilor membre cel mai puţin dezvoltate (LDC), a solicitat oficial prelungirea perioadei de tranziție pentru punerea în aplicare a Acordului privind aspectele legate de comerț ale drepturilor de proprietate intelectuală (Acordul TRIPS) al Organizaţiei Mondiale a Comerţului (OMC), în temeiul articolului 66 alineatul (1) din acordul respectiv. (2)  Perioada de tranziție actuală, acordată prin Decizia Consiliului TRIPS din 29 noiembrie 2005, urmează să expire la 1 iulie 2013. (3)  Articolul 66 alineatul (1) din Acordul TRIPS prevede că Consiliul TRIPS „la cererea motivată corespunzător a unei țări membre cel mai puţin dezvoltate, acordă prelungirea acestei perioade”. (4) Efectul de pârghie şi protecţia proprietății intelectuale sunt factori-cheie în promovarea creşterii socioeco- nomice, așa cum au recunoscut miniştrii prezenți la reuniunea pregătitoare regională pentru Africa de la Dar es Salaam, din martie 2013, înainte de revizuirea ministerială anuală realizată de Consiliul Economic șşi Social al Organizaţiei Naţiunilor Unite, care a făcut un apel la intensificarea eforturilor de elaborare a unui cadru juridic şi politic, printre altele, pentru proprietatea inte- lectuală. (5) LDC au progresat în ritmuri diferite și până la diferite niveluri în aplicarea Acordului TRIPS. (6) Asistenţa tehnică şi financiară, eficiența și coordonarea adecvată a acestora au un rol important la punerea în aplicare a Acordului TRIPS. (7)  S-au făcut pași importanți în domeniul proprietății inte- lectuale în mai multe LDC, dar continuă să fie adevărat că LDC au necesități şi cerințe speciale și continuă să se confrunte cu constrângeri economice, financiare şi admi- nistrative, prin urmare necesită mai mult timp și flexibi- litate pentru a pune în aplicare prevederile TRIPS. (8)  În consecință, se impune prelungirea perioadei de tranziție pentru punerea în aplicare a Acordului TRIPS în LDC, ADOPTĂ PREZENTA DECIZIE: Articolul 1 (1) Poziţia care trebuie adoptată de Uniunea Europeană în cadrul Consiliului TRIPS al Organizației Mondiale a Comerţului privind cererea de prelungire a perioadei de tranziție în temeiul articolului 66 alineatul (1) din Acordul TRIPS pentru LDC este aceea că LDC nu sunt obligate să aplice prevederile Acordului TRIPS, altele decât articolele 3, 4 și 5, pentru o durată asupra căreia membrii OMC convin prin consens sau până la data la care încetează să mai facă parte dintre țările membre cel mai puțin dezvoltate, oricare dintre acestea intervine prima. (2)  În timpul perioadei de prelungire respective, LDC nu ar trebui să reducă nivelul existent de protecţie a proprietății inte- lectuale sub standardele stabilite de Acordul TRIPS. Prezenta decizie nu aduce atingere deciziei Consiliului TRIPS din 27 iunie 2002 privind „Extinderea perioadei de tranziție în temeiul articolului 66.1 din Acordul TRIPS acordată ţărilor membre cel mai puțin dezvoltate în ceea ce priveşte anumite obligații referitoare la produsele farmaceutice”.